मैं उसी से शादी करूंगी, 6 साल से जेल में बंद प्रेमी को पैरोल मिली
Karnataka High Court Murder Convict Anand Gets 15 Days Parole कर्नाटक हाईकोर्ट ने हत्या के दोषी आनंद को 15 दिन के पैरोल पर छोड़ने का आदेश दिया है। वह 6 साल से जेल में बंद है। आनंद की मां और प्रेमिका नीता ने याचिका दायर कर उसे रिहा करने की अपील की थी
कर्नाटक हाईकोर्ट ने हत्या के दोषी आनंद को 15 दिन के पैरोल पर छोड़ने का आदेश दिया है। वह 6 साल से जेल में बंद है। आनंद की मां और प्रेमिका नीता ने याचिका दायर कर उसे रिहा करने की अपील की थी। याचिका में लड़की ने कहा था कि आनंद को अगर नहीं छोड़ा गया तो मेरी शादी किसी और से हो जाएगी। मैं 9 साल से आनंद को प्यार करती हूं। मैं शादी उसी से करूंगी।
उधर मां ने कहा कि मुझे कई बीमारियां हैं और मैं नीता के साथ अपने बेटे की शादी देखना चाहती हूं। मामले की सुनवाई करते हुए कर्नाटक हाईकोर्ट ने दोषी को पैरोल पर छोड़ा है।
हाईकोर्ट ने अपराध न करने की शर्त रखी
जस्टिस एम नागप्रसन्ना ने आनंद को 5 अप्रैल से 20 अप्रैल 2023 तक पैरोल पर रिहा करने के लिए जेल अधिकारियों को आदेश दिया। इसके साथ ही कोर्ट ने शर्त लगाई कि बाहर रहने के दौरान दोषी कोई भी अपराध नहीं करेगा।
वकील बोले- पैरोल देने का कोई प्रावधान नहीं
सरकारी वकील ने कहा कि शादी करने के लिए पैरोल देने का कोई प्रावधान नहीं है। अगर किसी की शादी में दोषी शामिल होना चाहता है तो उसे छोड़ा जा सकता है। वकील ने आगे कहा कि अगर कोई असाधारण परिस्थिति आती है तो कोर्ट पैरोल दे सकता है। कोर्ट ने प्रेमिका से शादी को असाधारण परिस्थिति मानते हुए व्यक्ति को पैरोल दिया है।
कोर्ट से जुड़ी भास्कर की ये खास खबरें भी पढ़ें ...
1. मृत महिला को कोर्ट में हाजिर होने का समन:उसी केस की सुनवाई में बुलाया, जिसमें हुई मौत
एक सड़क हादसे की कोर्ट में सुनवाई चल रही है। कोर्ट ने सुनवाई में हाजिर होने के लिए उसी महिला के नाम समन भेज दिया, जिसकी मौत इस हादसे में घटनास्थल पर ही हो चुकी थी। सुनने-पढ़ने में अजीब लगेगा। आश्चर्य भी होगा, लेकिन यह बात सच है। पूरी खबर पढ़ें...
2. हुसैन टेकरी में 'शैतानी शक्तियों' को मिलती है अजीबोगरीब सजा, सुप्रीम कोर्ट पहुंचा मामला
यहां लोबान की ऐसी खुशबू है कि उठने का दिल न करे। इसी कैंपस में सीवेज के गंदे पानी में लोटते हैं लोग। ऐसी बदबू कि कुछ पल रुकना भी मुश्किल। यहां इबादत है, तो 'शैतान' की चीख भी। रुहानी दुनिया का इंसाफ यहां होता है। सजा भी मुकर्रर होती है और सजा काटनी भी पड़ती है। पूरी खबर पढ़ें...